1 чэрвеня мінула 40 гадоў з дня трагедыі ў Новачаркаску. Падзеі развіваліся імкліва. У першы дзень лета пачаўся страйк на электравозабудаўнічым заводзе, справакаваны спалучэннем дзвюх прычын: падвышэннем коштаў на мясныя і малочныя прадукты ў сярэднім на 30% і павелічэннем амаль на траціну нормаў вырабаткі. Ужо на наступны дзень працоўныя, якія сабраліся ў цэнтры горада перад будынкам гаркама партыі, былі расстраляныя з кулямётаў.